આ સભા એ મને વિચારમાં મૂકી દીધો, કે આધ્યાત્મિક અને ધાર્મિક નેતા વચ્ચે શું ફરક છે? હું એ તારણ પર આવ્યો કે, ધાર્મિક નેતા એ એક જાણીતા ધર્મના નેતા કહેવાય જ્યારે આધ્યાત્મિક નેતા એને કહેવાય જે બીજાઓ ના આત્માનો ઉદ્ધાર કરવામાં માહેર હોય. કેટલાક ધાર્મિક નેતા ઓ આધ્યાત્મિક નેતા પણ હોય તેવીજ રીતે કેટલાક આધ્યાત્મિક નેતા ધાર્મિક નેતા પણ હોય છે. મારા ગુરૂદેવ ખરેખર એ બન્ને હતા. તેઓ ખરેખર કોઈના પણ આત્માની ઉન્નતિ કરવામાં માહેર હતા, પછી વ્યક્તિ ભલે કોઈ પણ ધર્મ કે જાતનો હોય. એ આ કેવી રીતે કરી શકતા? પ્રેરણાભર્યા શબ્દોથી. તમે પણ, આધ્યાત્મિક નેતા બની શકો. માત્ર પ્રશંસભર્યા, પ્રેરણાભર્યા અને ઊંચા મનના શબ્દો તમે જેને મળો તેને કહેવાની આદત પાડો. તેમનો દિવસ તેના થકી ઉત્તેજિત થશે અને તમારો પણ. તમારા શબ્દો માત્રની જરૂર હતી તેમની ગમગીન સવારની વિદાય કરવામાં અને તેમના નવા દિવસમાં શક્તિના સિંચન કરવામાં. શું આધ્યાત્મિક નેતા ઓ તેજ નથી કરતા હોતા? તેઓ શક્તિનું પરિવર્તન કરી, આત્માનો ઉદ્ધાર કરે જેનાથી વ્યક્તિ પોતાના અંતરજ્ઞાન સાથે જોડાઈ પોતાની જાતને દિવસના સૌથી પવિત્ર વર્તન માટે આઝાદ કરે છે.